b"\n_START_ARTICLE_\nCastell de Brull\xc3\xa0\n_START_SECTION_\nHist\xc3\xb2ria\n_START_PARAGRAPH_\nDocumentat ja des del segle X, a l'XI ja hi havia una senyoria laica en el terme de Brull\xc3\xa0. El 1132 \xc3\xa9s esmentat Pere Bernat de Brull\xc3\xa0, i en els anys seg\xc3\xbcents estan documentats diferents personatges d'aquest cognom. A finals del segle XII l'Orde del Temple havia ja adquirit nombroses possessions a Brull\xc3\xa0, i al XIII el senyoriu pass\xc3\xa0 als comtes d'Emp\xc3\xbaries, els quals la van vendre al monestir de Sant Gen\xc3\xads de Fontanes. Estigu\xc3\xa9 en mans d'aquest monestir fins a la Revoluci\xc3\xb3 Francesa.\n_START_SECTION_\nCaracter\xc3\xadstiques\n_START_PARAGRAPH_\nTot i que aparentment no queda res visible del vell castell de Brull\xc3\xa0, l'empla\xc3\xa7ament en el punt m\xc3\xa9s enlairat del poble de Brull\xc3\xa0 \xc3\xa9s evident en la mateixa forma i elements constructius de les cases que el formen. El castell va ser desmuntat a principis de l'Edat moderna, com molts altres castells del pa\xc3\xads, i les pedres, reaprofitades en les cases del poble. Tanmateix, algunes de les estructures de l'edifici es conservaren en els habitatges que s'hi crearen."